CELEX: 22014D0016
Language: sl
Date: 2014-02-14 00:00:00
Title: Sklep Skupnega odbora EGP št. 16/2014 z dne 14. februarja 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP

17.7.2014   
            
            
               SL
            
            
               Uradni list Evropske unije
            
            
               L 211/24
            
         SKLEP SKUPNEGA ODBORA EGP
   št. 16/2014
   z dne 14. februarja 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktiva Sveta 86/529/EGS (1), ki je vključena v Sporazum EGP, je prenehala veljati 31. decembra 1991 in zato bi bilo treba sklic nanjo črtati iz Sporazuma EGP.
            
         
               (2)
            
            
               Ker sta bili odločbi Komisije 96/630/ES (2) in 97/526/ES (3) razveljavljeni z Odločbo 98/574/ES (4), vse pa so vključene v Sporazum EGP, bi bilo zato treba sklic na odločbi 96/630/ES in 97/526/ES črtati iz Sporazuma EGP.
            
         
               (3)
            
            
               Ker je bila Odločba Komisije 97/528/ES (5) razveljavljena z Odločbo 98/575/ES (6), obe pa sta vključeni v Sporazum EGP, bi bilo zato treba sklic na Odločbo 97/528/ES črtati iz Sporazuma EGP.
            
         
               (4)
            
            
               Ker je bila Odločba Komisije 2000/638/ES (7) razveljavljena z Odločbo 2004/71/ES (8), obe pa sta vključeni v Sporazum EGP, bi bilo zato treba sklic na Odločbo 2000/638/ES črtati iz Sporazuma EGP.
            
         
               (5)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedila točke 1 (Direktiva Sveta 86/529/EGS), točke 4o (Odločba Komisije 96/630/ES), točke 4u (Odločba Komisije 97/526/ES), točke 4w (Odločba Komisije 97/528/ES) in druge alinee točke 4zg (Odločba Komisije 2000/638/ES) v poglavju XVIII Priloge II k Sporazumu EGP se črtajo.
   Člen 2
   Ta sklep začne veljati 15. februarja 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (9).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. februarja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 311, 6.11.1986, str. 28.
   
      (2)  UL L 282, 1.11.1996, str. 79.
   
      (3)  UL L 215, 7.8.1997, str. 54.
   
      (4)  UL L 278, 15.10.1998, str. 30.
   
      (5)  UL L 215, 7.8.1997, str. 60.
   
      (6)  UL L 278, 15.10.1998, str. 35.
   
      (7)  UL L 269, 21.10.2000, str. 52.
   
      (8)  UL L 16, 23.1.2004, str. 54.
   
      (9)  Navedena ni nobena ustavna zahteva.